open-index/open-wikipedia-markdown huggingface dataset:
Fagermosen naturreservat

**Fagermosen naturreservat** er et våtmarksområde på Setskog i Aurskog-Høland kommune som ble vernet i 1981 for å bevare ei større, uberørt nedbørsmyr og et plantegeografisk interessant område.

Naturreservatet ligger nord for sjøen Setten, og utgjør et stort, sammenhengende myrområde omgitt av barskogkledde åser i vest og øst. I sør og nord ligger dyrket mark nært inntil myra. Fagermosen er ei nedbørmyr med flere eksentriske partier (høydepartier), som er særlig godt utviklet i den nordre delen. Små jordvannspåvirkete partier finnes i kantsonen. Midt på myra er det et større sumpområde med mye løsbunn. I øst og vest er det arealer med frodig kantvegetasjon.

Fagermosen representerer en utforming av eksentrisk høgmyr som er typisk for Akershus’ østre deler. Fagermosen har høy verdi som fuglebiotop og fungerer blant annet som rasteplass for traner under trekk.

Området nås fra lokale vei- og stisystemer.

## Referanser
Kolle (dyr)

Ei **kolle** er i utgangspunktet et kvegdyr av hunnkjønn som naturlig mangler horn. Uttrykket brukes imidlertid også om hunner av hjort og elg, for eksempel ei *elgkolle*, som ikke utvikler gevir. Uttrykket skriver seg fra adjektivet «kollet», som beskriver noe som er ubevokst eller nakent (jamfør kolle).
Kolle

**Kolle** har flere betydninger:

* Kolle (natur), en skogkledt mindre fjelltopp
* Kolle (dyr), ei kvige eller ku som mangler horn. Brukes også om elgku.
* Kolle (etternavn), et etternavn
Kallakmosen naturreservat

**Kallakmosen naturreservat** er et våtmarksområde i Indre Østfold og Aurskog-Høland kommuner som ble vernet i 1992 for å sikre en svakt hellende regnvannsmyr med små partier med jordvannspåvirket myr. I vest grenser reservatet til jordbruksarealer, resten er omkranset av barskog og myr. 
 
Flere av fugleartene som er tilknyttet myrer finnes her, og området er en viktig hekkeplass for slike arter. Det var pr 1986 registrert 21 arter i området derav 12 hekkende arter. Myra inngår i et større system for våtmarksfugl som strekker seg over større områder både i Østfold og Akershus.

Kallakmosen ble opprinnelig foreslått fredet i verneplanene for myr i Østfold i 1977. Området ble imidlertid tatt ut av planen pga. uavklarte spørsmål i forhold til torvuttak på den søndre delen av myra. Området ble tatt med i verneplan for våtmark i 1992 med en annen avgrensning. På den søndre del av myra foregår det pr. i dag produksjon av torvstrø.

## Referanser
Gregor XI

**Gregor XI**, døpt *Pierre Roger de Beaufort* (født 1329 på slottet Maumont i Limoges i Frankrike, død 27. mars 1378 i Roma i Italia) var pave i Avignon og i Roma fra 30. desember 1370 og frem til sin død.

## Liv og virke
### Bakgrunn
Pierre Roger de Beaufort ble født på slottet Maumont i Limoges. Han var brorsønn av pave Klemens VI som overøste ham med formaninger, og gjorde ham til kardinaldiakon i 1348, bare 18 år gammel. Han var dermed allerede blitt kardinal før han tok fatt på teologiske studier ved universitetet i Perugia.

Han gikk skarpt til angrep på John Wyclifs lære.

### Pave
Han ble valgt til Urban Vs etterkommer, og 4. januar 1371 tok han navnet Gregorius og ble bispeviet og innsatt som pave dagen etter.

Gregor XI gjorde den tabbe å sende franskmenn som legater til de italienske småstatene, noe som førte til opprør mot kirkestaten i Firenze. Han ekskommuniserte alle byens borgere, og Katarina av Siena ble sendt for å megle.

Han mislyktes i sine forsøk på å forsones med den greske kirke, å megle mellom England og Frankrike og å skape fred mellom de små fyrstedømmene i Sør-Europa.

I november 1375 ga han biskopen i Odense, Valdemar Podebusk, og den danske erkebiskopen av Lund, Niels Jensen Bild, i oppgave å dra til Sverige for å iaktta og skrive en rapport om Birgitta av Vadstena.  Etter et besøk hos erkebiskopen i Lund fortsatte Podebusk alene til Vadstena, der han frøs seg gjennom et iskaldt opphold 21.–31. mars 1377. Pave Gregor ønsket opplysninger om Birgitta ut fra spørsmålet om hun var verdig til å helgenkåres, og Podebusks rapport om Birgittas livsførsel og de mirakuløse helbredelsene hun skulle ha utført, fikk avgjørende betydning for pavekirkens forståelse av hennes personlighet og liv.

Gregor XI hadde sitt pavesete i Avignon, inntil han i 1377 fikk flyttet det tilbake til Roma.

## Referanser


## Eksterne lenker
* 
* Biografi på The Cardinals of the Holy Roman Church
* Artikkelen bygger på Catholic Encyclopedia, Volume VI. (1909)
Langå–Struer-banen

**Langå–Struer-banen** er en av de første jernbanene i Nørrejylland og ble bygget som den neste del av prosjektet, hvor Århus-Randersbanen var den første. Den ble bygget av *Peto, Brassey and Betts* for den danske staten. Strekningen Langå-Viborg ble innviet den 21. juli 1863, Viborg-Skive den 17. oktober 1865 og Skive-Struer den 17. november 1865.

Prosjektet ble påvirket av krigen i 1864, som forsinket åpningen av strekningen vest for Viborg.

## Trafikk
Fra januar 2003 betjenes strekningen av Arriva. Dessuten har DSB to daglige Intercity-forbindelser til København H-Kastrup.

## Linjekart

|}

## Stasjoner
* **Langå stasjon** (Lg), forbindelse til Den østjyske lengdebane
* Åbro holdeplass (Abt), nedlagt
* Ulstrup stasjon (Up), fjernstyrt krysningsstasjon
* Bjerringbro stasjon (Bj)
* Tange billettsalgssted (Tan), nedlagt i 1979
* Rødkærsbro stasjon (Bj), hadde forbindelse til Silkeborg-Kjellerup-Rødkjærsbro Jernbane (SKRJ)
* Rindsholm stasjon (Rn), nedlagt i 1979, men er stadig krysningsstasjon
* **Viborg stasjon** (Vg), hadde forbindelse til Herning-Viborg-banen og Himmerlandsbanen
* Ravnstrup stasjon (Ra), signalteknisk stasjon
* Sparkær stasjon (Sp), nedlagt i 1979
* Stoholm stasjon (Sm)
* Søby holdeplass (Syt), nedlagt
* Højslev stasjon (Hø)
* **Skive stasjon** (Sk), hadde forbindelse til Sallingbanen og Skive-Vestsalling Jernbane
* Estvad (Est), gammelt firmaspor
* Rønbjerg Stasjonsby (Røb), nedlagt i 1979, men er stadig signalteknisk stasjon
* Hvidemose holdeplass (HvMo), nedlagt i 1971
* Vinderup stasjon (Vp), nedgradert til holdeplass i 1973, fortsatt krysningsstasjon
* Handbjerg holdeplass (Han), nedlagt 26. mai 1979
* **Struer stasjon** (Str), forbindelse til Holstebro og Thybanen

## Eksterne lenker
* dk.trackmap.net (dansk)
* Bane.dk's oversikt (pdf, dansk)
* Banedanmark Netredegørelsen 2014 Bilag 3.1A Baner i Danmark
Kalvekryss

**Kalvekryss**, også kalt **kalvekrøss** og **klavekrøs**, betegner ulike historiske klesplagg i den europeiske herremoten. Det var opprinnelig et halstørkle med kniplinger som ble båret fra 1650 og i store deler av 1700-tallet. 

Kalvekryss er også brystpartiet på skjorter med tilsvarende krusete bryststrimler eller volanger, en mote sist på 1700- og først på 1800-tallet, og som siden kom tilbake blant annet i 1970-årene. Kalvekryss kan dessuten brukes om det flate, stivede halskledet i tradisjonelle ridedrakter. 

Kalvekryss kan på norsk, som på engelsk, tysk og fransk, også kalles **jabot** (uttales *sjabå*). Betegnelsen brukes om bryststykke med krusete kniplinger både på skjorter og damekjoler.

## Historikk
Fra Ludvig den 14.s tid til den franske revolusjonen ble kalvekryss båret  i utskjæringen i den såkalte justaucorpsen, en type trang, åpen  jakke med vide skjøter. Skjorter med kalvekryss ble gjerne båret sammen med stramme halsbind. I denne perioden bestod den europeiske mannsdrakten ellers av vest med side skjøter, knebukser og strømper, spennesko med hæl, allonge- eller pudderparykk og trekanthatt. Kalvekryssene var oftest hvite, utstyrt med kniplinger og plissert med folder. 

Kalvekryss i form av stiv halspynt for ryttere likner på de hvite brystbåndene som siden 1700-tallet har vært vanlig i flere vesteuropeiske embetsdrakter, blant hos prester og jurister. Disse kalles *Beffchen* på tysk og *bands* på engelsk. 

Knyttede halstørkler, ofte kalt kravater,  oppstod i den franske militærmoten omkring 1630, kom tilbake i moten mot slutten av 1700-tallet og ble båret i ulike former som sivilt plagg fram til første verdenskrig. I løpet av 1800-tallet utviklet kravatene seg til moderne slips og sløyfer.


Louis1667.jpg|Den franske kongen Ludvig den 14.  i 1667 med knyttet kniplingstørkle om halsen, en tidlig form for kalvekryss. Han bærer ellers stor, krøllete allongeparykk og kavalérhatt med fjær.
Jabot18.jpg|Skjorte i 1700-tallssnitt med kalvekryss på brystet
Jabot.svg|Skjematisk tegning av moderne kalvekryss


### Etymologi
Ordet *kalvekryss* stammer fra det tyske *Kalbsgekröse* eller *Kälbergekröse* som betyr «frynsete buktalg hos kalver». Formen *kalvekrøs* er vanligere i eldre norsk og dansk. Kalvekryss, både i form av kniplingstørker og skjortevolanger, kan på fransk, så vel som på engelsk og tysk, kalles *jabot*.

Knyttede halstørkler i den vestlige herremoten kan også kalles kravat etter det tyske *krawate* og franske *cravate*. Disse betegnelsene er forvanskninger av ordet «kroat» fordi slike halsbind opprinnelig ble båret av kroatiske leiesoldater under fransk ledelse på 1600-tallet.

## Se også
* Kravat
* skjerf
* Slips – sløyfe
* Bladkrage, tradisjonell prestekrage i Sverige og katolske land

## Eksterne lenker
* 
*
Jet Li

**Jet Li** (født **Li Lianjie** (kinesisk: 李连杰, pinyin: *Lǐ Liánjié*, født 26. april 1963 i Beijing i Folkerepublikken Kina) er en kinesisk filmskuespiller, kjent for sine mange roller innen kampsportfilmer (wushu).

Hans roller inkluderer *[[Once Upon A Time In China]]*-serien, hvor han portretterer folkehelten Wong Fei Hung. Hans første filmrolle var som hovedrolleinnehaver i den kinesisk-hongkongkinesiske samproduksjonen *[[The Shaolin Temple]]* fra 1982. Hans første rolle i en Hollywood-produksjon var som skurken i *[[Dødelig våpen 4]]* (1998), men hans første hovedrolle var i *[[Romeo Must Die]]* (2000).

Jet Li har spilt i en del andre Hollywood-filmer, blant annet:
* *[[The One]]* (2001)
* *[[Kiss of The Dragon]] (2001)
* *Cradle to The Grave* (2003)
* *Unleashed* (2005)
* *The Mummy: Tomb of the Dragon Emperor* (2008)
* *The Forbidden Kingdom* (2008)
* *The Expendables* (2010)
* *The Expendables 2* (2012)
* *The Expendables 3* (2014)
* *Mulan'' (2020)

## Referanser


## Eksterne lenker
* 
* 
* Jet Li-biografi (HKCinema) 
* Jet Li-biografi (HKFilm)
Rodeo

**Rodeo** er en sport der mennesker håndterer utemmede dyr, som kvegokser og hester. Innenfor rodeosporten eksisterer det flere ulike sportsformer, for eksempel okseridning, hesteridning og lassokasting. Håndteringen kan omfatte innfanging med lasso og nedleggelse av dyret eller ridning på uinnridde dyr. Innfanging bedømmes på tid. Rytteren skal kunne holde seg på ryggen av dyret i et antall sekunder og blir bedømt for sin innsats, både i tid og stil. Sporten oppsto i Spania og Mexico og har siden ekspandert til USA, Canada, Sør-Amerika og Australia.

Rodeo, stevne med oppvisninger og konkurranser i cowboyferdigheter, vanlig i det vestlige USA, Canada og Mexico. Klassiske øvelser er ridning av utemmet hest med eller uten sal, lassofanging av kalver, oksebryting og okseridning. Den første rodeo med betalende tilskuere regnes å ha funnet sted i USA 1887 (Denver, Colorado).
Den hvide slavehandel

***Den hvide slavehandel*** er en dansk stumfilm fra , regissert av August Blom. Det er den eneste August Bloms film fra 1910, som er bevart. Filmen som er produsert av Nordisk Films, var selskapets første langfilm (21 min.) – og ble en stor salgssuksess, den solgte i 103 kopier, som inntil da var rekord for Nordisk Film. Imidlertid mente det konkurrerende filmselskapet Fotorama at Nordisk Film hadde plagiert en av deres filmer. I 1910 hadde Fotorama laget en trerullsfilm med samme navn (Den hvide Slavehandel); den lengste filmen som var produsert i Danmark inntil da, og en stor publikumssuksess. Nordisk Film besluttede at sikre noe av kaken til seg selv, og produserte denne, nesten fullkomment identiske – på nær et par roller som fikk nye navn - scene-for-scene kopi av Fotoramas originale film, men besluttede allikevel å markedsføre deres kopifilm primært i de andre skandinaviske landene, for å minimere risikoen for å bli rettsforfulgt. Fotorama truet allikevel med å gå til domstolene, men de to filmselskapene inngikk et forlik før det kom så vidt, noe som blant annet betydde at regissøren Eduard Schnedler-Sørensen kom til Nordisk Film. Ironisk nok er Nordisk Films plagiat bevart mens Fotoramas er gått tapt. Filmen (filmene) var kunstneriske og tekniske nyskapende, og inkluderte blant annet en sekvens hvor lerret var tredelt: en telefonsamtale mellom to skurker på hver sin side, og i midten av lerretet en beferdet vei.

Også Nordisk Films *Den hvide slavehandel* ble en stor suksess, og selskapet prøvde å kapitalisere på suksessen med en oppfølger: *[[Den hvide slavehandels sidste offer]]* - som også gjorde det veldig godt. Nordisk Film hadde tidligere laget filmen *[[Den hvide slavinde]]* (, regissør Viggo Larsen), selskapet insisterte på at de utelukkende lagde filmene for å belyse det sosiale problem med hvit slavehandel.

## Handling
Anna (Ellen Diedrich) er en ung pike fra et fattig men ærbart hjem. Hun tilbys et godt betalt arbeide som selskapsdame i et herskapshus i London. Hennes barndomsvenn og forlovede Georg (Lauritz Olsen), er litt skeptisk til det gode tilbudet, men Anna avviser hans mistro og ankommer til huset i London. Til Annas redsel viser det seg å være et bordell. Anna klarer å beskytte sin jomfruelighet og jager vekk sin første kunde (Svend Bille), men kan ikke unnslippe.

Bordellets tjenestepike forbarmer seg på den stakkars Anna og smugler ut et brev til Annas foreldre (Otto Lagoni og Julie Henriksen), som søker hjelp hos "Foreningen til den hvide Slavehandels Bekæmpelse". Georg reiser nå til London og hyrer inn en detektiv (Victor Fabian). Sammen oppsporer de bordellet og Anna og arrangerer hendes befrielse. Anna kravler ut av et vindu, men etter en heseblesende biljakt, blir de overmannet av slavetakerne som tar Anna tilbake. Hun blir nå transportert til havnen, for å bli solgt til et annet land. Men tjenestepiken har advart Scotland Yard, som går ombord i skipet og etter en spendende kamp får de befridd Anna ennå en gang.

## Rolleliste

## Referanser


## Eksterne lenker
*
Sensei

**Sensei** (先生) er et japansk ord som brukes for å henvise til lærere, professorer samt andre fagpersoner, som jurister og leger.  Ordet brukes også for å vise respekt for noen som har oppnådd et visst nivå i å mestre en kunstform eller annen ferdighet. 

Sensei er også en vanlig tittel i japansk kampkunst/selforsvar. Den høyest Dan-graderte eller lederen i en karateklubb er Sensei i klubben. (Dan står for grad av svart belte)

## Eksterne lenker
* The meaning of Sensei – engelsk side
Tony Leung Chiu-wai

**Tony Leung Chiu Wai** (kinesisk: 梁朝偉, Pīnyīn: Liáng Cháowěi, født 27. juni 1962 i  Hongkong) er en kinesisk filmskuespiller.

## Filmografi
* *[[Lust, Caution]]* (2007)
* *[[Confession of Pain]]* (2006)
* *[[2046 (film)|2046]]* (2004)
* *[[Hero (film, 2002)|Hero]]* (2002)
* *[[Infernal Affairs]]* (2002)
* *[[Tokyo Raiders]]* (2000)
* *[[In the Mood for Love]]* (2000)
* *[[Flowers of Shanghai]]* (1998)
* *[[Happy Together (1997)|Happy Together]]* (1997)
* *[[Cyclo]]* (1995)
* *[[Chungking Express]]* (1994)
* *[[The Tigers]]* (1991)

## Referanser


## Eksterne lenker
*
Bourg-Saint-Maurice

**Bourg-Saint-Maurice** (latin: Bergintrum) populært kalt Bourg, er en kommune i departementet Savoie i regionen Auvergne-Rhône-Alpes sørøst i Frankrike.

## Befolkningsutvikling
***Antallet innbyggere i kommunen Bourg-Saint-Maurice***

## Referanser


## Eksterne lenker
* 
* Kommunedata INSEE
Toronto internasjonale filmfestival

**Toronto internasjonale filmfestival** (*Toronto International Film Festival*, ofte forkortet: *TIFF*) er en kanadisk filmfestival som blir avholdt hvert år i september i Toronto, Canada. Festivalen ble grunnlagt i 1976.

Festivalen begynner torsdag kveld etter arbeidernes kampdag (den første mandagen i september, i Canada) og varer i 10 dager.  Mellom 300 og 400 filmer blir vist på tilsammen 32 lerreter i Toronto sentrum. Antall besøkende på TIFF er i overkant av  mennesker hvert år, fra både publikum og filmindustrien.

## People's Choice Award
Hvert år utdeles publikumsprisen (*People's Choice Award*), som er stemt fram av publikum blant årets beste filmer.

* 2014 *[[The Imitation Game]]* (2014)
* 2013 *[[12 Years a Slave]]* (2013)
* 2012 *[[Silver Linings Playbook]]* (2012)
* 2011 *[[Where Do We Go Now?]]* (2011)
* 2010 *[[Kongens tale]]* (2010)
* 2009 *[[Precious]]* (2009)
* 2008 *[[Slumdog Millionaire – Han som hadde svar på alt]]* (2008)
* 2007 *[[Eastern Promises]]* (2007)
* 2006 *[[Bella]]* (2006)
* 2005 *[[Tsotsi]]* (2005)
* 2004 *[[Hotel Rwanda]]* (2004)
* 2003 *[[Zatôichi]]* (2003)
* 2002 *[[Whale Rider]]* (2002)
* 2001 *[[Den fabelaktige Amélie fra Montmartre]]* (2001)
* 2000 *[[Snikende tiger, skjult drage]]* (2000)
* 1999 *[[American Beauty (film)|American Beauty]]* (1999)
* 1998 *[[Livet er herlig (film fra 1997)|Livet er herlig]]* (1997)
* 1997 *[[The Hanging Garden]]* (1997)
* 1996 *[[Shine (film)|Shine]]* (1996)
* 1995 *[[Antonia]]* (1995)
* 1994 *[[Priest]]* (1994)
* 1993 *[[The Snapper]]* (1993) (TV)
* 1992 *[[Strictly Ballroom]]* (1992)
* 1991 *[[The Fisher King]]* (1991)
* 1990 *[[Cyrano de Bergerac (film)|Cyrano de Bergerac]]* (1990)
* 1989 *[[Roger & Me]]* (1989)
* 1988 *[[Mujeres al borde de un ataque de nervios]]* (1988)
* 1987 *[[Prinsessebruden (film)|The Princess Bride]]* (1987)
* 1986 *[[Le déclin de l'empire américain]]* (1986)
* 1985 *[[La historia oficial]]* (1985)
* 1984 *[[Places in the Heart]]* (1984)
* 1983 *[[The Big Chill]]* (1983)
* 1982 *[[Tempest]]* (1982)
* 1981 *[[Ildvognene]]* (1981)
* 1980 *[[Bad Timing]]* (1980)
* 1979 *[[Best Boy (film)|Best Boy]]* (1979)
* 1978 *[[Girlfriends]]* (1978)

## Eksterne lenker
* 
* Toronto internasjonale filmfestival-gruppe
Le Grand-Bornand

**Le Grand-Bornand** er en kommune i departementet Haute-Savoie i regionen Auvergne-Rhône-Alpes sørøst i Frankrike.

Kommunen er et skisted og har navnet sitt fra elva som renner gjennom den. Innbyggerne kalles for *Bornandins*.

## Befolkningsutvikling
***Antall innbyggere i kommunen Le Grand-Bornand***

## Referanser


## Eksterne lenker
* 
* Kommunedata INSEE
Palasthotel

**Palasthotel**  var et hotell i DDR-kjeden Interhotel som lå i Øst-Berlins distrikt Mitte. Det ble bygget i årene 1976–1979 etter et utkast av Ferenc Kiss, og var med sine 600 rom med 1000 senger og en konferansehall med 2000 seter et av DDRs største hoteller og var et svært hyppig benyttet tilholdssted for vestlige turister/forretningsfolk. Det var stengt for østtyske gjester siden hotellet bare aksepterte vestlig valuta og ikke den lokale østtyske marken. Hotellet ble i årene 1990 til 1992 drevet av Interhotel AG. Etter dette ble det overtatt av Radisson SAS. Hotellet ble revet i 2001. Hotellet lå i Karl-Liebknecht-Straße 5, i krysset til Spandauer Straße, rett bak Berliner Dom og nær elven Spree.

Hotellet må ikke forveksles med det Palasthotel som tidligere lå ved Tiergarten i Berlin.

## Diverse

*Palasthotellet var en viktig del av Stasis overvåkning av alle utlendinger som ankom til DDR. Til enhver tid var det fire Stasi-medarbeidere som jobbet med overvåkningen av hotellet. Ved hjelp av kameraer og mikrofoner holdt de resepsjonshallen, heisene, korridorene og flere rom under streng overvåkning. 25-30 rom i hotellet var utstyrt med det nødvendige tekniske utstyret. Video- og lydopptakere var plassert i Stasi-suiten, rom 51.01/51.03 i femte etasje.
*I åttende etasje, rom 80.26/80.27, var kontoret til Herbert Rübler. Derfra organiserte han sitt arbeid; organisering av handel mellom DDR og vesten. Han ble funnet død på hotellet i mai 1989. 
*Hotellet ble referert til som «Valuta-hotellet» og «Stasi-reiret».
*Det ble benyttet av toppledere i SED og for å motta viktige gjester fra utlandet.
*Blant berømte gjester finner vi:Karl-Eduard von Schnitzler, Alexander Schalck-Golodkowski, Udo Lindenberg, Bruce Springsteen og Katja Epstein.
*Hotellet spiller en viktig rolle i den tyske romanen «Wie es leuchtet» (Fischer 2004) av Thomas Brussig.

## Referanser


## Eksterne lenker
* https://web.archive.org/web/20130617034856/http://www.e-politik.de/lesen/artikel/2006/der-geborene-reporter-und-die-wiedervereinigung/
* http://www.welt.de/print-welt/article429947/Erich_Mielke_liebte_es_schwedisch.html

## Litteratur
* Anne Holper, Matthias Käther, DDR-Baudenkmale in Berlin-Berlins Osten neu entdeckt, 2003.https://web.archive.org/web/20110718230628/http://www.deutschesfachbuch.de/info/detail.php?isbn=3935029098&word=heine&PHPSESSID=bee30e4500e89fd891ab7c8e3eeb9ad8
Adolphe Hélière

**Adolphe Hélière** (født 2. februar 1888 i Rennes, død 14. juli 1910) var en fransk syklist. 

Han er mest kjent for å være den første syklisten som døde under Tour de France. Han døde på hviledagen mellom sjette og syvende etappe av Tour de France i 1910, da han badet i Côte d'Azur ved Nice. Han druknet etter å ha fått strøm i seg fra en manet. 

## Referanser

## Eksterne lenker
*
Talkin’ New York

**«Talkin' New York»** er den andre sangen på Bob Dylan's selvtitulerte debutalbum. Den forteller om følelsene på å ankomme New York, tiden da han spilte på et kaffehus i Greenwich Village og livet hans frem til han fikk platekontrakt. Dylan uttrykker vanskelighetene han hadde med å finne spillejobber som et resultat til hans unike sound, «You sound like a hillbilly; We want folk singer here.»

Sangen er den første av to Dylan-skrevne på albumet, den andre er Song To Woody. Dette tidlige eksemplet på Dylans låtskriving viser mange trekk som senere ble synonymt med hans arbeid. For eksempel, linjen *A lot of people don't have much food on their table/But they got a lot of forks n' knives/And they gotta cut somethin'.* har blitt fastslått av mange som et tidlig eksempel på Dylans lyriske vittighet.

*Now, a very great man once said/That some people rob you with a fountain pen.* fra teksten, gjør en spesifikk referanse til Woody Guthrie's "Pretty Boy Floyd".

## Referanser


## Eksterne lenker
* http://www.bobdylan.com/#/songs/talkin-new-york  Teksten
Max Lingner

**Max Lingner** (født 17. november 1888 i Leipzig i Tyskland, død 14. mars 1959 i Øst-Berlin) var en tysk maler, grafiker og motstandsmann i kampen mot det tyske nazistregimet før og under andre verdenskrig. Han arbeidet også som avistegner og illustratør, blant annet i den antifascistiske avisa *[[Monde]]* som ble utgitt i Paris på 1930-tallet. Ligner malte flere monumentalverk i det tidligere DDR (Øst-Tyskland).

## Kjente verk
* *Mein Hof auf dem Darß* (1920)
* *Im Boot* (1931)
* *Monde-Alphabet* (1934)
* *Madrid 1937* (1937)
* *Mademoiselle Yvonne* (1939)
* *Paris 1943* (1943)
* *Zwei Kriege – zwei Witwen* (1948)
* Arbeid på veggmaleriet *Aufbau der Republik* i Haus der Ministerien (1950–1953)
* Arbeider på maleriet *Der große Deutsche Bauernkrieg* (1951–1955)
* *Volkslied* (1958)

## Referanser


## Eksterne lenker
* 
* Nettsted for den tyske Max-Lingner-stiftelsen og Max-Lingner-arkivet
Lars Ohly

**Lars-Magnus Harald Christoffer Ohly** (født 1957) er en svensk tidligere politiker som fra 2004 til 2012 var partileder for Vänsterpartiet. Han var Vänsterpartiets partisekretær mellom 1994 og 2000 og var riksdagsmedlem fra 1998 til 2014. 

Ohly blei født i Spånga i Stockholms len som sønn av en prest. Som ungdom blei han radikalisert av internasjonale spørsmål som Vietnamkrigen, apartheid i Sør-Afrika, Palestina og Latin-Amerika. I 1978 gikk han med i Kommunistisk Ungdom og året etter i Vänsterpartiet Kommunisterna. 

Etter gymnaset, i 1976, begynte Ohly å arbeide på den svenske jernbanen, SJ. Innen SJ var han aktiv i mange faglige spørsmål.

23. oktober 2017 blei Lars Ohly anmeldt for seksuell trakassering i sammenheng med kampanjen #metoo da Frida Holmgren leverte inn en anmeldelse. Ohly innrømte å ha utsatt personer for uakseptabel atferd. Ohly forlot Vänsterpartiet i januar 2018.

Den svenske duoen *[[Lazze Ohlyz]]* er oppkalt etter Ohly.

## Referanser


## Eksterne lenker
* 
* 
* 
* 
* Lars Ohly på Sveriges riksdags nettsider
Afgrunden (stumfilm)

***Afgrunden*** er en dansk erotisk-melodramatisk stumfilm fra 1910. Den ble regissert av Urban Gad. *Afgrunden* var Asta Nielsens filmdebut.

Filmen satte Danmark på det internasjonale filmlandkartet, spesielt med et ry for å lage dristige erotiske melodrama. Spesielt scenen hvor Asta Nielsen og Poul Reumert deltar i en erotisk parisisk «Apache»-dans, ble ansett for å være ekstremt vulgær på den  tiden. Også Robert Dinesen debuterte i filmen, og den var Urban Gads første regissøroppgave. Filmen var kunstnerisk sett et banebrytende verk, og ble en stor publikumssuksess. Den ble vist fra 12. til 30. september med 13 visninger om dagen, i alt over 600 forestillinger.

*Afgrunden* hadde *Gøglerblod* som arbeidstittel, og ble dessuten markedsført som *Der Abgrund*, *Abgründe* (tysk), *The Abyss* (engelsk) og  *Avgrunden* (svensk).

## Handling
Filmen er et erotisk kjærlighetsdrama om spillelærerinnen Magda Vang (Asta Nielsen) som er forlovet med prestesønnen Knud Svane (Robert Dinesen), men blir betatt av sirkusartisten Rudolph Stern (Poul Reumert, som hun rømmer med. Han utnytter henne og har andre kvinner på siden, og da han prøver at selge henne tilbake til Knud, dreper hun ham på tross av at hun elsker ham. I siste scene blir hun ført vekk av politiet.

## Rolleliste

## Restaurasjon
*Afgrunden* er blitt restaurert i en ny digitalisert utgave og gjenutgitt av Det Danske Filminstitut. Den nyutgitte versjonen er basert på den originale usensurerte utgaven, og kommer i en samling med alle fire av Asta Nielsens danske stumfilmer: *Afgrunden* (1910), *[[Balletdanserinden (stumfilm)|Balletdanserinden]]* (1911), *[[Den sorte drøm]]* (1911), *[[Mod Lyset]]* (1919).

## Referanser


## Eksterne lenker
*
Kunnskapens tre (film)

***Kunnskapens tre*** (originaltittel: *Kundskabens træ*) er et dansk ungdoms-drama fra 1981 regissert av Nils Malmros. Manus er ved Malmros og Frederick Cryer. Hovedrollene spilles av Eva Gram Schjoldager, Jan Johansen og Line Arlien-Søborg.

Filmens fotograf, Jan Weincke, ble i 1983 tildelt en spesialpris under utdelingen av Bodilprisen. Prisen gjaldt for hennes arbeide på både denne og ungdomsfilmen *[[Zappa]]*. Filmens regissør, Nils Malmros, ble året før tildelt publikumsprisen ved Nordiske filmdager i Lübeck. Filmen er ført opp i Danmarks kulturkanon. 

Filmen er kjent for sin lune humor med vittige bemerkninger servert på klingende århusiansk. Historien er basert på Malmros' barndomserindringer.

## Handling
Filmen følger en skoleklasse fra 2. til 4. klasse mellom på Århus Katedralskole i årene 1958-1960. Hovedpersonene får gjennom pubertetens første år erfaringer med kjærlighet såvel som skyld, blant annet i kraft av den spirende seksuelle bevissthet og klassens mobbing av først Mona og senere Elin. 

Tittelen spiller på den kristne myten om syndefallet.

## Om filmen
*VGs* anmelder gav den terningkast fem.

## I rollene

## Referanser


## Eksterne lenker
*
British National Formulary

***British National Formulary***, publisert av Royal Pharmaceutical Society of Great Britain, inneholder en lang rekke informasjon om legemidler, deres bruk, bieffekter, og priser (NHS). Den norske ekvivalenten er *[[Felleskatalogen]]*.
## Eksterne lenker
*
Bill Nicholson

**William Edward «Bill» Nicholson** (født 26. januar 1919, død 23. oktober 2004) var en engelsk fotballspiller og manager som gjennom et helt fotballiv var i Tottenham Hotspur.

## Spillerkarriere
Han ble invitert på prøvespill i Tottenham da han var 16 år. Han ble profesjonell i 1938, og spilte noen få kamper før han ble med i Durham Light Infantery ved utbruddet av andre verdenskrig i 1939. Han returnerte i 1946. Han var en vital del av Tottenham-laget som vant ligaen i 1951. Han debuterte på  i en kamp mot  i 1951. Han scora på sin første ballberøring etter bare 19 sekunder. Dette var hans eneste landskamp for England. Han spilte i Tottenham til 1955. Han spilte 314 kamper og scora seks mål.

## Trenerkarriere
Nicholson tok et trenerkurs i regi av the Football Association, og han ble med i Tottenhams trenerapparat etter at han la opp. Han steg fort i gradene og ble førstelagstrener i 1955. Han var også assistent til Englands landslagstrener Walter Winterbottom i fotball-VM 1958.

11. oktober 1958 ble han kalt inn på kontoret til styret og oppnevnt til manager for klubben etter Jimmy Anderson. På den tida lå Tottenham som nummer seks nedenfra på tabellen, og det var lite som indikerte at Tottenham var på vei inn i sin storhetstid. I Tottenham første kamp under Nicholson vant dem 10&ndash;4 mot Everton FC. Dette var ny klubbrekord, men den ble slått i 1960 da Tottenham vant 13&ndash;2 over Crewe Alexandra i en FA-cupkamp.

Under to år senere ble Tottenham historiske som første lag som både vant ligaen og FA-cupen. Tottenham dominerte den sesongen, med å starte med 11 strake seire og score 115 mål på 42 kamper. Neste sesong vant klubben FA-cupen igjen, og de nådde semifinalen i Serievinnercupen, men de ble slått av Benfica. I 1962/63 ble Tottenham igjen historiske. De slo Atletico Madrid 5&ndash;1 i finalen i Cupvinnercupen. Dette var første gang et britisk lag vant en stor europeisk turnering.

I 1967 vant Tottenham FA-cupfinalen mot Chelsea for tredje gang på syv år. Dette ble etterfulgt av flere trofeer på starten av 1970-tallet. I både 1971 og 1973 vant Tottenham Ligacupen, og i 1972 vant dem UEFA-cupen. Han ga seg som manager i 1974, like etter at Tottenham tapte UEFA-cupfinalen mot Feyenoord.

Nicholson var offiser av Order of the British Empire.

Han døde i 2004 etter lang tids sykdom.

## Meritter

;Både som spiller og manager

Football League 1. divisjon
* Vinner: 1951, 1961
* Andreplass: 1952, 1963

Football League 2. divisjon
* Vinner: 1950

FA-cupen
* Vinner: 1961, 1962, 1967

Ligacupen
* Vinner: 1971, 1973

FA Charity Shield
* Vinner: 1951, 1961, 1962
* Delt: 1967

Cupvinnercupen
* Vinner: 1963

UEFA-cupen
* Vinner: 1972
* Tapende finalist: 1974

## Referanser


## Eksterne lenker
*
Balletdanserinden (stumfilm)

***Balletdanserinden*** er en dansk kort-stumfilm fra , regissert  av August Blom og med Asta Nielsen i hovedrollen.

## Handling
Asta Nielsen spiller her ballettdanserinnen *Camille Flavier* som er fanget mellom to menns kjærlighet. Camille er forelsket i forfatteren *Jean* (Johannes Poulsen), men denne har allerede en affære med en annen manns kone; *Yvette* (Karen Lund) fabrikanten *Simons* (Valdemar Møller) kone – som ikke går av veien for å bruke pisken på henne da han oppdager utroskapen. Men maleren *Poul Rich* (Valdemar Psilander) er dessuten forelsket i *Camille* og så er det lagt opp til en konflikt mellom *Jean* og *Poul*.

## Rolleliste

## Restaurasjon
*Balletdanserinden* er blitt restaurert i en ny digitalisert utgave og gjenutgitt av Det Danske Filminstitut. Den har blitt utgitt i en DVD-samling med alle fire av Asta Nielsens danske stumfilmer: *[[Afgrunden (stumfilm)|Afgrunden]]* (1910), *Balletdanserinden* (1911), *[[Den sorte drøm]]* (1911), *[[Mod Lyset]]* (1919).

## Referanser


## Eksterne lenker
* 
* "Balletdanserinden" (1911) By August Blom
Masafi

**Masafi** (arabisk for «rent vann» eller «ماء صافي»)
er en landsby som befinner seg ved foten av Hajarfjellene i de De forente arabiske emirater. Landsbyen oppstod ved den gamle grusveien mellom  Fujairah og Dubai via emiratet Sharjah. Landsbyen var et handelssted og et sted der 4x4-kjøretøy og kamelkaravaner kunne hente nye forsyninger frem til de moderne motorveiene ble bygget på 1970-tallet. 

Landsbyen er delt i to, den største delen tilhører emiratet Ras al-Khaimah, mens den andre faller under emiratet Fujairah. En uferdig bygning står midt på grensen som et symbol på delingen av Masafi mellom to emirater. Grunnet uenighet om hvem som var bygningens rettmessige eier fant kamper sted her, noe som ikke endte før bygningen ble kjøpt av den føderale staten.

Masafi er kjent for flere ting, på den ene side været og at det er den høyestliggende bosetningen i FAE, på den annen side mango trær, forskjellige sitrusplanter, og kildevann. I landsbyen ligger en stor produsent av kildevann på flasker, Masafi.
Redningspakken for det norske finanssystemet (2008)

**Redningspakken for det norske finanssystemet (2008)** (også kalt **Norges Banks bytteordning** og ofte omtalt som **Bankpakke I**) er en redningspakke for de norske bankene under finanskrisen i 2008. Pakken består av 350 milliarder kroner i form av statspapirer som norske banker skal kunne bytte til seg mot obligasjoner som er sikret i eiendom.

Bankene er avhengige av å få låne av hverandre, og når tilliten mellom bankene blir lav, vil prisen på å låne gå opp. Dette fører igjen til høyere rente på lån for bankenes kunder. Finanskrisen toppet seg med konkursen av den store investeringsbanken Lehman Brothers den 15. september 2008. Dette førte til lav tillit mellom bankene. Mange regnet også med at USA skulle gå inn og redde Lehman Brothers. Det at de ikke gjorde det gjorde bankenes fremtid enda mer usikker og forverret også tilliten mellom bankene.
Statspapirene som bankene kan bytte til seg er ansett som tryggere og skal dermed sørge for å skape tillit i finansmarkedene. Banker med disse papirene kunne bli ansett som mer solide og vil kunne få lettere tilgang til kreditt via pengemarkeder.

Bytteordningen ble offisiell den 24. oktober 2008. Denne dagen fikk finansdepartementet fullmakt til å sette igang. Norges Bank administrerer ordningen som foregår ved et auksjonsprinsipp.
18. etappe i Tour de France 2009

## Klatrepasseringer

### 1. klatring (Côte de Bluffy)
3. kategori stigning etter 28,5 km

## Resultatliste

## Sammenlagtstilling etter etappen

## Eksterne lenker
* Etappeside på Letour.fr
De brendte fjella

** De brendte fjella ** er et fjell i Larvik kommune i Vestfold. Det ligger like ved fylkesgrensa til Telemark, og har en høyde på 574 meter over havet. Det er det sjette høyeste fjellet i Vestfold.

## Se også
* Fjell i Vestfold

## Referanser
Den farlige alder

***Den farlige Alder*** er en dansk stumfilm fra , produsert av Nordisk Film og regissert av August Blom. Filmen er en filmatisering av den danske forfatterinnen Karin Michaëlis bok av samme navn fra  og berører temaet om modne kvinner og seksualitet. Karin Michaëlis bok var første del av en dobbeltroman, som vakte en del oppmerksomhet og ble filmatisert i både Danmark, Tyskland og USA. Boken ble samme år oversatt til tysk og solgte her 86&nbsp;000 eksemplarer på bare 14 dager. Filmen er i sjangeren den såkalte "erotisk melodrama", og ble ansett for å være særdeles dristig i samtiden, flere stede ble den kraftig sensurert eller fullstendig forbudt. Denne filmen, som flere andre i sjangeren, ble ansett for spesielt kontroversiell da den brøt med de tradisjonelle kjønnsroller; kvinner med utfordrende seksuelle drifter, og mennene som ofre. Ifølge Marguerite Engberg var det nettopp denne typen kvinnekarakter, en karikatur av den, som ledet til den klassiske filmstereotypen : *filmvampyren* – el. *vamp*.

## Handling
Den 40 år gamle *enkegrevinne Elsie von Lindtner* (Gerda Christophersen) som er amorøst interessert i sin datter *Lisas* (Clara Wieth) forlovede *Leopold von Würzen* (Valdemar Psilander). Under feiringen av de to unge menneskers forlovelse, forfører Elsie datterens mann, og datteren overrasker de to midt i et kyss. Datteren reiser bort og Elsie og Leopold gifter seg. Men etter et par års ekteskap er de langt fra så lykkelige som de kunne ønske seg, hun har fortsatt sitt løsslupne utsvevende liv, mens han sitter hjemme og har mørke tanker over sitt liv. Elsie blir invitert til en fest hvor den italienske sangeren *Enrice Vallé* (Aage Hertel) skal opptre. Samtidig med festen har Leopold besluttet seg for å forlate Elsie og dra på en lengre reise. Han etterlater et avskjedsbrev, og da Elsie senere leser det inviterer hun Enrice hjem og forfører ham, og sammen reiser de to til Paris, hvor hun igjen fortsetter sitt utsvevende liv med mange yngre menn. Noe tid seinere blir Elsie syk, hun er dødelig syk når hun legges inn på et sanatorium, og skriver etter datteren og mannen (Leopold). Datteren kommer akkurat tidsnok før moren dør, mens mannen kommer for sent. De to møtes da, men skilles igjen. Hun ut for å møte verden, tilsynelatende lykkelig, han ut for å duellere med Enrice, for å ha forbrutt seg på hans ære ved at ha hatt en affære med hans kone. Han blir dødelig såret og filmen avslutter med teksten: "*Dødelig såret av motstanderens kule ender han sitt forspilte liv for den kvinnes skyld, som ødela livet for ham.*".

## Rolleliste

## Referanser


## Eksterne lenker
*
Billy Blaff & Døgnfluene (album)

***Billy Blaff & Døgnfluene*** er et album av det norske prosjektbandet med samme navn. Albumet ble spilt inn i Gamle Slaktehuset, Haugesund, trykt i 500 eksemplarer og kom ut i Haugesund og omegn i desember 1994. 

## Sporliste
#«Go måren, Kållbein» (Valnumsen) – 4:19
#«Dreit meg ut» (Valnumsen) – 2:29
#«Raididi hikk» (Valnumsen) – 4:39
#«Hyllest te Haugalandet, -eller?» (Valnumsen) – 4:16
#«Reisesjekken» (Jamne) – 4:02

## Besetning
*Keramiske trommer: R. Ling-San D. Jr.
*Trommer, bekken og shaker: Tore Jamne
*Bassgitar: Lars Svanberg Jakobsen Jr.
*Trekkspill: Jostein Sørtveit
*Fiolin:Arvid Gangsø
*Gitarer: Stig Harald Valnumsen
*Verbale og nonverbale ytringer: Egil Houeland og Arvid Gangsø
*Kor: Britt-Synnøve Johansen, Stig Harald Valnumsen, Lars Svanberg Jakobsen Jr., Tore Jamne, Morten Pettersen, Jostein Sørtveit og Odd G. L. Helgesen
*Synging: Helge Toft, Britt-Synnøve Johansen og Geir Halleland
*Effektforsyning: Lasse Eriksen, Inge Eriksen og Norvald Hitsøy
*Tekniker: Lars Svanberg Jakobsen jr.
*Ass. teknikere: Tore Jamne og Thor Magnar Thorsen
*Omslag (Digital grafikk): Terje Rudi

## Referanser
De brendte åsane

**De brendte åsane**, også skrevet ** De brendte åsene**, er et fjell i Larvik kommune i Vestfold. Det har en høyde på 540 meter over havet og er det 11. høyeste fjellet i Vestfold av fjellene med primærfaktor på minst 50 meter.

## Se også
* Fjell i Vestfold

## Referanser
Afgrunden (andre betydninger)

**Afgrunden** kan ha følgende betydninger:
****[[Afgrunden]]***, dansk film fra .
****[[Afgrunden (stumfilm)|Afgrunden]]***, dansk stumfilm fra .
Aroma (album)

***Aroma*** er et album av det norske bandet Aroma, gitt ut i 1999. Drivkraften bak utgivelsen var den tidligere Vamp-trommeslageren Erling Sande. I tillegg til å spille trommer/perkusjon i bandet, var han medkomponist, innspillingstekniker, mikser, produsent og omslagsdesigner.

Aroma var i utgangspunktet et lokalt Haugesundsfenomen og albumet ble trykket opp i 550 eksemplarer, men takket være bandets manager Ingeborg Kringeland Hald (som noen år senere skulle bli Christina Bjordal Bands manager i tillegg til å bidra med tekstene til halvparten av låtene på Bjordals første album), fikk bandet landsdekkende distribusjon (MBS/Musikkoperatørene) og oppmerksomhet. I oktober i utgivelsesåret inntok sangen «I Keep Wondering» førsteplass på Norsktoppen.

## Sporliste
#«I Keep Wondering» (Marø/George/Jamne) – 3:31
#«In a Dream» (Marø/Jamne) – 4:03
#«Time Will Show» (Marø/Jamne) – 4:03
#«No More Distance» (Jamne) – 4:19
#«Blue» (Marø/Smith) – 3:46
#«Euphoria» (Marø/Andersen) – 2:30
#«Yesterday's News» (Sande/Marø/Jamne) – 3:30
#«A Day with a Promise» (Sande/Marø/Jamne) – 3:51
#«What No Words Can Paint» (Valnumsen/Jamne) – 3:57
#«I Keep Wondering (Inst. remix)» (Marø) – 1:59

## Besetning
*sang: Britt Synnøve Johansen
*gitar: Jostein Marø
*tangenter: Jostein Sørtveit
*sax: Karl Christian Grønhaug
*bass/sang: Rolf Johnsen
*trommer/perkusjon: Erling Sande & Tore Jamne
### Andre medvirkende
*gitar: Jostein Bergfjord (spor 8)
*tangenter: Stein Austrud (spor 1 & 10), Alf Wilhelm Lundberg (spor 5) & Arne Lind (spor 2)
*fløyte: Norvald Hitsøy (spor 6)
*trompet: Tore Braathen (spor 2)
*akkordeon: Halvor Lillesund (spor 4)
Kulå

**Kulå** er det lokale navnet på en tidligere kystradarstasjon som Forsvaret fikk oppført i 1963 på området til det tidligere Eigerøy kystfort på Vedafjellet nær Midbrød på Eigerøy i Eigersund kommune.  Radarstasjonen var opprinnelig bemannet med 24 mann. Det lokale navnet kommer av stasjonens karakteristiske kuleform.

Radarstasjonen ble nedlagt før 2007. I ettertid ville lokale krefter bevare deler av anlegget, men den tomme plastkuppelen ble likevel revet våren 2010.

## Referanser
Wanda

**Wanda** og **Vanda** er kvinnenavn med slavisk opprinnelse. Betydningen av navnet er «vandal».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Wanda Heger (1921–2017), norsk hjelpearbeider som la grunnlaget for de hvite bussene
* Wanda Fredheim (f. 1941), norsk bildekunstner
* Wanda Widerøe, norsk redaktør

## Annen bruk av navnet
* *[[En fisk ved navn Wanda]]*, britisk-amerikansk filmkomedie fra 1988

## Referanser


## Eksterne lenker
*
Kristian Brinch Koren

**Kristian Brinch Koren** (født 23. mai 1863 i Trondheim, død 10. februar 1938 i Oslo) var en norsk historiker og arkivar, riksarkivar fra 1913 til 1933.

Han var sønn av overlege August Laurentius Koren (1833–1929) og Johanne Cathrine Brinch, og bror til diplomaten Finn Koren (1875–1966).

I 1867 flyttet familien fra Trondheim. Etter examen artium ved Kristiania katedralskole 1881 og cand.philol. i Kristiania høsten 1889 ble han volontør ved Universitetsbiblioteket og vikar ved Riksarkivet. Den 20. februar 1891 ble han utnevnt til stiftsarkivar i Trondheim. I 1896 etterfulgte han Niels Peter Selmer Arentz som bibliotekar ved Det Kongelige Norske Videnskabers Selskabs bibliotek. Det var Koren som i 1899 fikk ervervet Thorvald Boecks enorme boksamling til biblioteket. Boksamlingen var på den tiden den største i landet og besto av rundt 31&nbsp;000 bind.

Han ble utnevnt til riksarkivar 6. desember 1912, og tiltrådte embetet 2. april 1913 ved å flytte til Oslo Som riksarkivar fikk han utarbeidet et arkivteknisk program, og fikk oppført nybygg for Statsarkivet i Bergen i 1921 og Statsarkivet i Trondheim i 1927, og fikk opprettet nye statsarkiv i Hamar i 1917 og i Kristiansand i 1930. Han fikk Stortinget til å vedta bygging av nytt Riksarkiv i 1929.

## Publikasjoner
* *Fortegnelse over filologer, realister og mineraloger ved Norges Universitet 1813-1884*, 1885.
* *Om kilder til Norges historie i middelalderen i engelske arkiver*, 1893. 
* *Stamtavle over familien Koren.* 1898/1903.
* *Karter og topografiske tegninger vedk. Trondheim og Trøndelag*, 1899.
* *Trondhjem i gamle dage. Billeder i lystryk*, 1907.
* *Hans Nissens og hustrus stiftelse og arbeidshus*, 1907.
## Referanser


## Kilder
* Støren, Wilhelm (1993) «Bibliotekets ledere 1768–1993» I: *Til opplysning*, s. 38–40. Trondheim, Tapir. ISBN 82-519-1467-1 Digitalisert i bokhylla.no 

## Eksterne lenker
*
Arkeologiåret 1910

**Arkeologiåret 1910** er en oversikt over blant annet utgravninger, fødte og avdøde personer med tilknytning til arkeologi i 1910.

## Utgravninger
* Francis Llewellyn Griffith begynner en fireårs serie av utgravninger i Nubia.
* Edgar Lee Hewitt begynner et fire års prosjekt i Quiriguá.
*Gabriel Gustafson startet utgravningene på gravfeltet ved Store Dal i Skjeberg, Østfold.

## Publiseringer
*Oldtiden med undertittel *Tidsskrift for norsk forhistorie* ble startet.

## Funn
* Fjellklatreren Kristian Bing finner Vingenfeltet, som er et av de største helleristningsfeltene i Nord-Europa, og ligger inne mot Vingepollen ved Frøysjøen, sør for Hornelen. Feltet inneholder minst 2000 ulike ristninger, og skriver seg fra ca. 4000–2000 år f.Kr. Bing skrev en lengre artikkel om funnene i Aftenposten 16. april 1912. 

## Hendelser
* United Fruit Company kjøper land i Guatemala som innbefatter Mayafunnsted i Quiriguá; 120 mål (120,000 m²) som dekker ruinene og områdene rundt blir avsatt til å være en arkeologisk sone.
* National Museums of Kenya (NMK), et statlig organ som vedlikeholder mange museer og monumenter i Kenya (med hovedkvarter i Nairobi), blir grunnlagt av East Africa Natural History Society (E.A.N.H.S).

## Fødsler
* 13. februar – Ignacio Bernal, franskmeksikansk arkeolog og antropolog (død 1992)
* 27. mars – Bertrand Flornoy, fransk oppdager, etnolog og arkeolog (død 1980)
* 30. april – Eva Fett, norsk arkeolog (død 2003)
* 28. mai – Stuart Piggott, britisk arkeolog (død 1996)
* 16. juni – Käthe Bosse-Griffiths, tyskfødt egyptolog som etter å ha flyttet til Wales ble en forfatter som skrev walisisk (død 1998)
* 5. august - Jacquetta Hawkes, britisk arkeolog (død 1996)
* 24. oktober – Sverre Marstrander, norsk professor i arkeologi (død 1986)
* Harald Egeneæs Lund, norsk arkeolog (død 1972)

## Dødsfall

* 16. februar – Claude Reignier Conder, britisk offiser, palestinaforsker, hettittolog og egyptolog (født 1848)
* 16. september – Hormuzd Rassam, osmansk arkeolog og assyriolog (født 1826)
* Cyrus Thomas amerikansk etnolog og entomolog (født 1825)
* Richard Wetherill amerikansk (amatør)arkeolog (født 1858)
* Hans Christian Printz, norsk lege, meteorolog og botaniker, også kjent som en stor samler og finner av helleristninger (født 1817)

## Referanser
Rommiskolen (Gamle Rommen skole)

**Rommiskolen**, også *Romiskolen* og *Gamle Rommen skole*, er en tidligere grunnskole beliggende på Sveiva i Trondheimsveien 557 i Stovner bydel i Oslo. Skolen lå under Østre Aker sogn, og var en av byens eldste skoler. Den åpnet 1. mai 1861 som følge av Fastskoleloven av 1860. 

Aker kommune bygde i alt 15 faste skoler, men bare Rommiskolen står tilbake med alle hus på plass og uten store arkitektoniske endringer.
Skolen har lærerbolig og to skolestuer. Det tilhørte også 15 mål «lærerjord», eller dyrket mark, samt låve og fjøs. I skoleprotokoller som er bevart i Oslo byarkiv finnes blant annet navnet til Trygve Lie. Rommiskolen var eneste skole i området frem til 1900, da Grorud skole ble bygget. I 1911 ble Rommen skole nedlagt, og den nyere Grorud skole tok over elevene. 

Skoleanlegget var i sterkt forfall på begynnelsen av 1990-tallet, men en lokal aksjonsgruppe med støtte fra blant andre Groruddalen Historielag og Kulturdepartementet, sørget for å revitalisere skoleanlegget til et lokalt kulturhus. Skolen ble restaurert hovedsakelig på dugnad. En skolestue er restaurert og møblerte, i tillegg til en boligdel og utleielokaler til bruk for lokale foreninger og lag. Ett av rommene i det ene uthuset anvendes som atelier for Groruddalen Kunstforening. Skolen står på kommunens «gule liste».

Interiøret i den gamle skolestua ble brukt til innspilling av sekvenser under vignetten «Hitskolen» i TV-serien *[[Landeplage]]* fra NRK1.

I 2010 åpnet den nye Rommen skole i Karen Platous vei, ved Rommen Golfbane.

## Referanser


## Eksterne lenker
* ''Fra omgangskole til fastskole i Aker''
Arkeologiåret 1825

**Arkeologiåret 1825** er en oversikt over blant annet utgravninger, fødte og avdøde personer med tilknytning til arkeologi i 1825.
__NOTOC__
## Ekspedisjoner

## Utgravninger
 
## Publiseringer
* Faustino Corsis katalog over oldtidens og andre sammenlignbare smykkesteiner, *Catalogo ragionato d’una collezione di pietre di decorazione*, utgis i Roma.

## Funn

## Hendelser
* 28. januar – Det kongelige nordiske oldskriftselskab blir stiftet.
* Bergens Museum grunnlegges.

## Fødsler
* 4. mars - Ludwig Lange, tysk filolog og arkeolog (død 1885)
* 12. mars - Aleksej Uvarov, russisk arkeolog (død 1885)
* 15. juni – John Robert Mortimer, engelsk arkeolog og kornhandler (død 1911)
* 4. juli – George Adalbert von Mülverstedt, tysk arkivar, filolog og numismatiker (død 1914)
* 27. juli – Cyrus Thomas, amerikansk etnolog og entomolog (død 1910)

## Dødsfall
* 4. januar – Lorentz Diderik Klüwer, norsk offiser og antikvar (født 1790)
*17. november - Adam Czarnocki, polsk arkeolog og filolog innen slavistikk (født 1784)
* Dominique Vivant, fransk maler, forfatter, diplomat og kunstsamler og arkeolog (født 1747)
* Christoph Heinrich Kniep, tysk portrett-, verdute- og landskapstegner; laget detaljerte tegninger i Paestum og Pompeii som ble brukt som arkeologiske dokumenter (født 1755)


Fil:З.Доленга-Ходаковский.png|Adam Czarnocki(1784–1825)
Fil:Uvarov graf archaeologist.jpg|Aleksej Uvarov(1825–1885)


## Referanser


## Se også
*Oldtidens Egypt / Egyptologi